Diari Oficial de la Generalitat Valenciana


Sumari del DOGV 4528, del 23-06-2003 (2003/7119)

RESOLUCIÓ de 15 de maig de 2003, del cap del Servici Territorial d'Indústria i Energia de Castelló, d'autorització i declaració d'utilitat pública d'una línia aèria trifàsica al terme municipal de Moncofa.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7119


Data del document
:   15-05-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Moncofa
    * instal·lació hidroelèctrica
    * indústria elèctrica
    * empresa privada

RESOLUCIÓ de 15 de maig de 2003, del cap del Servici Territorial d'Indústria i Energia de Castelló, d'autorització i declaració d'utilitat pública d'una línia aèria trifàsica al terme municipal de Moncofa. [2003/F7119]
  
Amb data 15 de maig de 2003, el cap del Servei Territorial de Castelló ha dictat la següent resolució en l'expedient d'autorització i declaració en concret d'utilitat pública de la línia aèria trifàsica a 20 kV, des del suport número 620352 de la línia derivació al CT d'Idesau, Urbanització Ràfols, a la partida de l'Alqueria, fins al suport que se situarà enfront del CT d'Idesau, Urbanització Tros de la Vila, a la partida de Palafangues, al terme municipal de Moncofa, província de Castelló. Expedient: ATLINE/2002/204. Projecte: 47/2002.
  
Tramitat l'expedient incoat en la Unitat d'Energia i Mines d'este servei territorial a instància d'Iberdrola Distribución Eléctrica, SAU, amb domicili a Castelló de la Plana, avinguda dels Germans Bou, 239, en què sol·licita autorització i declaració en concret d'utilitat pública, per a l'establiment d'una línia aèria trifàsica a 20 kV, des del suport número 620352, de la línia derivació al CT d'Idesau, Urbanització Ràfols, a la partida de l'Alqueria, fins al suport que se situarà enfront del CT d'Idesau, Urbanització Tros de la Vila, a la partida de Palafangues, al terme municipal de Moncofa, província de Castelló, i vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU, va ser sotmesa al tràmit d'informació pública, tot publicant-se anuncis en el Diari Oficial de la Generalitat Valenciana de data 31 d'octubre de 2002, el Butlletí Oficial de la Província de Castelló de 26 de setembre de 2002, en el Mediterráneo de 26 de setembre de 2002 i al tauler d'anuncis de l'Ajuntament de Moncofa, i que consta certificat d'exposició al tauler d'anuncis durant el període preceptiu.
  
Vist que s'han tramitat les separates als organismes afectats, Ajuntament de Moncofa, Conselleria de Medi Ambient, Confederació Hidrogràfica del Xúquer i Telefónica, SA.
  
Este Servei Territorial d'Indústria i Energia, a proposta de la unitat competent resol:
  
1r. Autoritzar a Iberdrola Distribución Eléctrica, SAU, l'establiment d'una línia aèria trifàsica a 20 kV, des del suport número 620352, de la línia derivació al CT Idesau, Urbanització Ràfols, a la partida de l'Alqueria, fins al suport que se situarà enfront del CT d'Idesau, Urbanització Tros de la Vila, a la partida de Palafangues, al terme municipal de Moncofa (Castelló).
  
1.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres necessaris per a la realització de les obres de les instal·lacions.
  
2n. Desestimar les al·legacions de Francisco Arnau Alemany, Miguel A. Sorribes Torres, Pedro Pascual Paradís Juliá, Rosario Sancho Almela, Francisca Sancho Almela, Francisco Sancho Almela, Rosa Alemany Alemany, Juan Bautista Estellés Puchol, Antonia Nogueras Nebot i Rosa Fernández Gómez, per no presentar alternativa al traçat de la línia que acredite el compliment conjunt de les condicions establides en l'apartat 2 de l'article 161 del Reial Decret 1.955/2000.
  
3r. Estimar l'al·legació de Joaquina Beltrán Marco sobre la titularitat de la parcel·la, sempre que s'hi acredite mitjançant document públic, i desestimar la resta de l'al·legació, ja que el suport número 620352 se situa, segons projecte, en el límit entre la parcel·la 321 i la 322.
  
4t. Declarar, en concret, la utilitat pública de la instal·lació elèctrica que s'autoritza, als efectes assenyalats en la Llei 54/1997, de 27 de novembre, del Sector Elèctric.
  
5é. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este servei territorial adjuntant certificat tècnic de la instal·lació, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han sigut establits per l'Ajuntament de Moncofa, Telefónica, SA, Confederació Hidrogràfica del Xúquer i Conselleria de Medi Ambient, que es traslladen en document annex.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria, Comerç i Energia (carrer de Colom, 32, 46829 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).
  
Castelló, 15 de maig de 2003.- El cap del servei territorial: Juan Elías Ramos Barceló.